李元元同細妹前後腳感染腺病毒 Lucy媽:無限輪迴
2024年04月25日 22:01
東網電視
更多新聞短片
藝人李璨琛同太太梁志瑩育有兩個精靈可愛嘅囡囡,大女李元元(Lucy)及細女李斐斐(Sucy),媽媽不時都會喺社交網分享囡囡嘅生活日常,吸引咗唔少網友關注。今日Lucy媽就透露最近兩個囡囡前後腳病,先係Lucy因腺病毒病咗成個禮拜,好返冇耐又突然間發高燒流鼻涕,咳到肺癆咁。而Sucy昨日亦突然發高燒,今日媽媽發現有好多眼膠,想必都係中咗腺病毒,Lucy媽直言今日個人係無限輪迴,一面不停幫Sucy抹眼屎及搽精油,一面叫Lucy食中藥。而貼文曝光後,一啲有經驗嘅網友紛紛出招,希望LuLu同SuSu都快啲好番!